**Devan Dubnyk** (s. 4. toukokuuta 1986 Regina, Saskatchewan, Kanada) on kanadalainen entinen jääkiekkomaalivahti, joka pelasi 12 kautta NHL-liigassa vuosina 2009–2021. Hänet muistetaan etenkin ajastaan Minnesota Wildissa, jossa hänet palkittiin Bill Masterton Memorial Trophylla kaudella 2014–2015.

Ura
---

Dubnyk pelasi kausina 2000–2001 ja 2001–2002 lähinnä CBHL-juniorisarjaa Calgary Bruinsin joukkueessa. Useissa tilastoissa Dubnykin on merkitty pelanneen myös viisi ottelua Kotkan Titaanien B2-junioreissa kaudella 2001–2002. Todellisuudessa hän ei Titaaneissa ole pelannut, mutta outo tilasto nousee usein esiin, kun miehen nimi tulee esille Suomessa.

Dubnyk pelasi loppukauden 2001–2002 WHL-joukkue Kamloops Blazersissa, jossa Dubnyk pelasi kokonaan seuraavat neljä kautta kevääseen 2006 saakka. Hänestä tuli joukkueen ykkösmaalivahti kaudella 2003–2004, jonka päätteeksi hän sai WHL:n ja koko CHL:n huomionosoituksen erinomaisesta koulumenestyksestä jääkiekkoilijana. Edmonton Oilers varasi hänet 14. pelaajana kesällä 2004. Dubnyk pelasi varauksensa jälkeen vielä kaksi kautta Blazersissa.

Kaudeksi 2006–2007 Dubnyk siirtyi kolmivuotisella tulokassopimuksella Edmonton Oilersin organisaatioon. Hän pelasi lähes koko kauden ECHL-joukkue Stockton Thunderissa, jossa hän torjui 43 runkosarjaottelua. Hän torjui 24 voittoa, ja päästettyjen maalien keskiarvo oli 2,56 ja torjuntaprosentti 92,1. Dubnyk teki noilla lukemilla Thunderin seurakohtaisen ennätyksen. Hän pelasi kauden aikana myös ECHL:n tähdistöottelussa. Dubnyk pelasi myös neljä AHL-ottelua Oilersin silloisessa farmijoukkueessa Wilkes-Barre/Scranton Penguinsissa. Kauden 2007–2008 hän pelasi kokonaan AHL:ssä ja edusti Springfield Falconsia. Dubnyk pelasi 33 runkosarjaottelua, mutta jäi vielä kakkosmaalivahdiksi Jeff Drouin-Deslauriersille. Dubnyk teki heinäkuussa 2009 vuoden mittaisen jatkosopimuksen Oilersin kanssa.

Kaudet 2008–2009 ja 2009–2010 Dubnyk toimi Falconsin ykkösmaalivahtina. Hän pelasi jälkimmäisellä kaudella myös 19 runkosarjaottelua Oilersissa. Dubnyk kutsuttiin ylös alkukaudesta, kun joukkueen ykkösmaalivahti Nikolai Habibulin loukkaantui. Dubnyk pelasi ensimmäisen NHL-ottelunsa 28. marraskuuta 2009, jolloin joukkue hävisi Vancouver Canucksille lukemin 7–3. Hän teki kesäkuussa 2010 kaksivuotisen jatkosopimuksen Oilersin kanssa. Kaudella 2010–2011 Dubnyk toimi Oilersin kakkosmaalivahtina ja tienasi 800 000 dollaria. Hän pääsi torjumaan 35 ottelussa. Edmonton jäi 2010–2011 kaudella liigan viimeiseksi, mutta Dubnyk sai tilastoihinsa torjuntaprosentiksi 91,6 % ja päästettyjen maalien keskiarvon 2,71.

Tammikuussa 2014 Dubnyk kaupattiin Nashville Predatorsiin, mutta maaliskuussa hän siirtyi Montreal Canadiensiin. Heinäkuussa hän päätyi vuoden sopimuksella Arizona Coyotesin maalivahdiksi. Tammikuussa 2015 Coyotes kauppasi Dubnykin Minnesota Wildiin vaihdossa kolmannen kierroksen varausvuoroon vuoden 2015 varaustilaisuudessa.

Dubnykistä tuli heti Wildin aloittava maalivahti ja joukkueen huonosti alkanut kausi alkoi muuttua voittaisammaksi. Wild eteni pudotuspelien toiselle kierrokselle asti ja kauden jälkeen Dubnyk palkittiin urheiluhenkeä ja jääkiekolle omistautumista osoittavalla Bill Masterton Memorial Trophylla Wildin kauden ja uransa suunnan kääntämisestä. Heinäkuussa 2015 Dubnyk teki Wildin kanssa kuusivuotisen ja yhteensä 26 miljoonan dollarin arvoisen jatkosopimuksen.

Ennen kauden 2020–2021 Wild kauppasi Dubnykin ja seitsemännen kierroksen varausvuoron vuoden 2022 varaustilaisuudessa San Jose Sharksiin vaihdossa viidennen kierroksen varausvuoroon vuoden 2022 varaustilaisuudessa. Huhtikuussa 2021 Sharks kauppasi Dubnykin Colorado Avalancheen vaihdossa Greg Pateryniin ja viidennen kierroksen varausvuoroon vuoden 2021 varaustilaisuudessa.

Kesällä 2021 Dubnyk oli ilman pelaajasopimusta. Hän teki try out -sopimuksen AHL-seura Charlotte Checkersin kanssa ja pelasikin joukkueessa neljä ottelua, mutta seura ei antanut hänelle vakituista sopimusta. Lokakuussa 2022 Dubnyk ilmoitti lopettavansa ammattilaisuransa.

### Maajoukkueura

Dubnyk oli voittamassa alle 20-vuotiaiden maailmanmestaruutta vuonna 2006. Hän ei kuitenkaan saanut peliaikaa toimiessaan koko turnauksen ajan kakkosmaalivahtina Justin Poggelle. Alle 18-vuotiaiden MM-kilpailuissa 2004 Pogge puolestaan toimi kakkosmaalivahtina Dubnykille. Kanada sijoittui turnauksessa neljänneksi hävittyään pronssiottelussa Tšekille lukemin 3–2.

Dubnyk edustaa Kanadaa miesten MM-kilpailuissa vuonna 2011. Hän toimi joukkueen kolmosmaalivahtina pelaten kisoissa yhden ottelun alkusarjassa. Hän toimi myös joukkueen kolmosmaalivahtina vuoden 2010 turnauksessa, jossa hän jäi kuitenkin ilman torjuntavastuuta.

Tilastot
--------

|   |   | Runkosarja |   | Pudotuspelit |   |
| --- | --- | --- | --- | --- | --- |
| Kausi | Joukkue | Liiga | O | V | H | MIN | PM | NP | PMK | TP% | O | V | H | MIN | PM | NP | PMK | TP% |
| 2006–07 | Wilkes-Barre/Scranton Penguins | AHL | 4 | 2 | 1 | 204 | 10 | 0 | 2.94 | 85,5 | – | – | – | – | – | – | – | – |
| 2007–08 | Springfield Falcons | AHL | 33 | 9 | 17 | 1772 | 92 | 0 | 3.12 | 90,4 | – | – | – | – | – | – | – | – |
| 2008–09 | Springfield Falcons | AHL | 62 | 18 | 41 | 3635 | 180 | 3 | 2.97 | 90,6 | – | – | – | – | – | – | – | – |
| 2009–10 | Edmonton Oilers | NHL | 19 | 4 | 10 | 1075 | 64 | 0 | 3.57 | 88,9 | – | – | – | – | – | – | – | – |
|  | Springfield Falcons | AHL | 33 | 13 | 17 | 1985 | 100 | 0 | 3.02 | 91,5 | – | – | – | – | – | – | – | – |
| 2010–11 | Edmonton Oilers | NHL | 35 | 12 | 13 | 2061 | 93 | 2 | 2.71 | 91,6 | – | – | – | – | – | – | – | – |
| 2011–12 | Edmonton Oilers | NHL | 47 | 20 | 20 | 2653 | 118 | 2 | 2.67 | 91,4 | – | – | – | – | – | – | – | – |
| 2012–13 | Edmonton Oilers | NHL | 38 | 14 | 16 | 2101 | 90 | 2 | 2.57 | 92,0 | – | – | – | – | – | – | – | – |
| 2013–14 | Edmonton Oilers | NHL | 32 | 11 | 17 | 1678 | 94 | 2 | 3.36 | 89,4 | – | – | – | – | – | – | – | – |
|  | Nashville Predators | NHL | 2 | 0 | 1 | 124 | 9 | 0 | 4.35 | 85,0 | – | – | – | – | – | – | – | – |
|  | Hamilton Bulldogs | AHL | 8 | 2 | 5 | 415 | 23 | 0 | 3.33 | 89,3 | – | – | – | – | – | – | – | – |
| 2014–15 | Arizona Coyotes | NHL | 19 | 9 | 5 | 1035 | 47 | 1 | 2.72 | 91,6 | – | – | – | – | – | – | – | – |  |
|  | Minnesota Wild | NHL | 39 | 27 | 9 | 2293 | 68 | 5 | 1.78 | 93,6 | 10 | 4 | 6 | 570 | 24 | 1 | 2.53 | 90,8 | Kakkostähdistö |
| 2015–16 | Minnesota Wild | NHL | 67 | 32 | 26 | 3862 | 150 | 5 | 2.33 | 91,8 | 6 | 2 | 4 | 359 | 20 | 0 | 3.34 | 87,7 |
| 2016–17 | Minnesota Wild | NHL | 65 | 40 | 19 | 3758 | 141 | 5 | 2.25 | 92,3 | 5 | 1 | 4 | 323 | 10 | 1 | 1.86 | 92,5 |
| 2017–18 | Minnesota Wild | NHL | 60 | 35 | 16 | 3451 | 145 | 5 | 2.52 | 91,8 | 5 | 1 | 4 | 248 | 14 | 0 | 3.39 | 90,8 |
| 2018–19 | Minnesota Wild | NHL | 67 | 31 | 28 | 3855 | 163 | 2 | 2.54 | 91,3 | – | – | – | – | – | – | – | – |
| 2019–20 | Minnesota Wild | NHL | 30 | 12 | 15 | 1665 | 93 | 1 | 3.35 | 89,0 | – | – | – | – | – | – | – | – |
| 2020–21 | San Jose Sharks | NHL | 17 | 3 | 9 | 887 | 47 | 1 | 3.18 | 89,9 | – | – | – | – | – | – | – | – |
|  | Colorado Avalanche | NHL | 5 | 3 | 2 | 294 | 16 | 0 | 3.26 | 88,6 | – | – | – | – | – | – | – | – |
| 2021–22 | Charlotte Checkers | AHL | 4 | 2 | 2 | 236 | 14 | 0 | 3.55 | 86,9 | – | – | – | – | – | – | – | – |
| 12 kautta | Yhteensä | NHL | 542 | 253 | 206 | 30 792 | 1338 | 33 | 2.61 | 91,4 | 26 | 8 | 18 | 1500 | 68 | 2 | 2.72 | 90,4 |

Lähteet
-------

* Devan Dubnyk The Internet Hockey Databasessa (englanniksi)
* Devan Dubnyk Legends of Hockey -sivustolla (englanniksi)
* Devan Dubnyk *Elite Prospects*. Everysport Media Group AB.  (englanniksi)
* Devan Dubnyk Jatkoaika.comissa (Internet Archive)

### Viitteet

1. ↑  NHL-vahdilla outo Suom-ikytkös (Archive.org)  19.10.2011. MTV3.fi.  Arkistoitu 21.10.2011. Viitattu 19.10.2011.
2. ↑  Kanadan NHL-vahdin Suomi-kytkös pysyy mysteerinä (Archive.org)  13.5.2012. MTV3.fi.  Arkistoitu 14.5.2012. Viitattu 13.5.2012.
3. ↑  Thunder In "The Show" Stockton Thunder.  Arkistoitu 29.11.2006. Viitattu 17.1.2011. (englanniksi)
4. ↑  Oilers ink trio  16.7.2009. Edmonton Oilers. Viitattu 17.1.2011. (englanniksi)
5. ↑  Rajala sopimukseen Oilersin kanssa  16.7.2009. Jatkoaika.com. Viitattu 17.1.2011.
6. ↑  Canucks 7, Oilers 3  29.11.2009. NHL.com. Viitattu 17.1.2011. (englanniksi)
7. ↑  Oilers give Dubnyk 2-year deal *The Canadian Press*.  14.6.2010. cbcsports.ca. Viitattu 17.1.2011. (englanniksi)
8. ↑  Coyotesille kuusi uutta pelaajaa  2.7.2014. Jatkoaika.com. Viitattu 17.12.2014.
9. ↑
10. ↑  Dubnyk's wild year continues with winning the Masterton Trophy StarTribune. Viitattu 26.1.2024. (englanniksi)
11. ↑
12. ↑
13. ↑
14. ↑  Checkers Sign Billy Christopoulos to PTO, Release Devan Dubnyk *charlottecheckers.com*. Viitattu 26.1.2024. (englanniksi)
15. ↑  Dubnyk retires from NHL after 12 seasons *nhl.com*. Viitattu 26.1.2024. (englanniksi)


|  |  |  |
| --- | --- | --- |
| Edeltäjä:**Dominic Moore** | **Bill Masterton Memorial Trophyn voittaja**2015 | Seuraaja:**Jaromír Jágr** |

Kanadan joukkue – Jääkiekon MM-kilpailut 2010
2 Russell |
4 Del Zotto |
5 Giordano |
8 Burns |
9 Downie |
10 Perry |
11 Raymond |
13 Whitney |
14 Eberle |
17 Bourque |
18 Staal |
19 Kane |
20 Tavares |
21 Laich |
22 Beauchemin |
28 Cumiskey |
29 Ott |
30 Johnson |
40 Dubnyk |
47 Peverley |
50 Mason |
57 Myers |
91 Stamkos |
92 Duchene |
94 Smyth |
Valmentaja MacTavish

Kanadan joukkue – Jääkiekon MM-kilpailut 2011
2 Schenn |
3 Phaneuf |
7 Scalzo |
8 Burns |
9 Kane |
14 Eberle |
15 Zajac |
16 Ladd |
17 Gragnani |
18 Neal |
19 Spezza |
20 Tavares |
22 Clutterbuck |
25 Stewart |
27 Pietrangelo |
28 Colaiacovo |
33 Methot |
34 Reimer |
40 Dubnyk |
45 Bernier |
50 Vermette |
53 Skinner |
61 Nash |
92 Duchene |
Valmentaja Hitchcock

Kanadan joukkue – Jääkiekon MM-kilpailut 2012
2 Keith |
3 Phaneuf (**A**) |
4 Bouwmeester |
5 Schenn |
7 Russell |
9 Kane |
10 Perry |
14 Eberle |
15 Getzlaf (**C**) |
16 Ladd |
20 Tavares |
22 Quincey |
24 Benn |
26 Purcell |
27 Murray |
30 Ward |
31 Hackett |
33 Methot |
37 O'Reilly |
40 Dubnyk |
41 Burrows |
44 Vlasic |
53 Skinner |
81 Sharp (**A**) |
93 Nugent-Hopkins |
Valmentaja Sutter